El Govern ha admès aquest dimarts que només compta com a morts per coronavirus les defuncions en hospitals i altres centres sanitaris, com per exemple els sociosanitaris. Això deixa fora les morts que hi ha hagut en residències geriàtriques, tot i que des del departament de Salut subratllen que la majoria de casos es produeixen en els primers tipus d'instal·lacions. En tot cas, el mateix departament ha afirmat que treballa per poder ampliar les dades, de tal manera que les morts per coronavirus es comptabilitzin independentment d'on tinguin lloc.